Doložka finančných, ekonomických, environmentálnych
vplyvov a vplyvov na zamestnanosť

1.	Odhad dopadov na verejné financie

Návrh zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona 
č. 434/2004 Z. z. a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov nebude mať dopad na štátny rozpočet a na rozpočty vyšších územných celkov a obcí.

2.	Odhad dopadov na obyvateľov, hospodárenie podnikateľskej sféry a iných právnických osôb

Návrh zákona bude mať pozitívny dopad na obyvateľov s ohľadom na skutočnosť, že na vnútornom trhu krajín Európskej únie, vrátane Slovenska sa budú môcť umiestňovať iba biocídne výrobky, ktorých účinné látky budú v zoznamoch účinných látok vytváraných spoločne pre celú Európsku úniu. To znamená, že biocídne látky uvádzané na trh Slovenskej republiky budú účinnejšie a na život a zdravie ľudí ako aj na životné prostredie budú mať pozitívny účinok. 

3.	Odhad dopadov na životné prostredie

Návrh zákona má pozitívny vplyv na životné prostredie

4.	Odhad dopadov na zamestnanosť
     
      Návrh zákona nebude mať dopad na zamestnanosť.

5.	Odhad dopadov na podnikateľské prostredie

Návrh zákona nebude mať vplyv na podnikateľské prostredie.